Жәабран 8 рзы аконцерттә зал "Бородино-Холл" асценаҟны имҩаԥысуеит апремиа "ALUSSO EVENT AWARDS" анашьара. Уи роуеит абизнес, арҿиара, агәыҳалалра, аԥшӡара аусхкқәа рҟны зҽалызкааз, зус иазҟазоу. Апремиа ранаршьоит агала-концерт анымҩаԥысуа. Ас еиԥш ауснагӡатә сынтәа хәынтәуп еиҿыркаауеижьҭеи.
"Апремиа анашьараҟны аконцерт ҳалахәхара машәыршақә иҟамлеит, зны-зынла Урыстәылагьы аус ҳуеит. Апремиа апрезидент ҵыԥхгьы ааԥхьара ҳалҭахьан аконцерт ҳалахәхарц, аха усҟан иаҳзалымҵит. Сынтәа агала-концерт азы ҩ-номерк азыҟаҳҵоит, ашәак урысшәала, егьи аԥсышәала инаҳагӡоит, "Уааԥшы, аҩыза" ахьӡуп. Ашәақәа ҿыцуп, изаҳахьоу маҷуп, иаҳҳәар ҳалшоит Москва апрезентациа ҟаҳҵоит ҳәа, даара ҳгәы ҳыҭхыҭуеит", - лҳәеит Берзениаԥҳа.
Аиҳәшьцәа Берзениаԥҳацәа злахәхо аконцерт аҟны иқәгылоит еицырдыруа артистцәа: Жасмин, Авраам Руссо, Катиа Лель. Апремиа "ALUSSO EVENT AWARDS 2020" мҩаԥыргоит Анна Калашниковеи Леван Тодуеи.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.